काश, ए सोच कदें मेरे दमागा च नेईं औंदी। काश अऊं इलैक्शन च खड़ा नेईं हुंदा! पर आखदे न नां जे होनी दे पैर पुट्ठे हुंदे न। असला च गल्ल ए ऐ जे जियां-जियां तुन्दा नां चमकदा ऐ थुहाड़े दोखियें दी गिनतरी बधदी जंदी ऐ, पर नामवरी दे नशे च अस उनें दोखियें गी मच्छर मक्खी कशा बद्ध किश नेईं समझदे। पर जिसलै इनें मच्छरें-मक्खियें गी दाs लगदा ऐ तां इस चाल्ली ए स्हाड़े कन्ने आई पलमोंदियां न, इस चाल्ली साढ़ी रत्त चूसदियां न, जे मनुक्खा गी नां जीने जोगड़ा रौह्न दिंदियां न ते नां गै मरने जोगड़ा।